Meur a wech e oa klevet Na gwenn na ruzna dehou, na kleiz …gant tud a du-dehou penn-kil-ha-troad ! Dre-se e oa dibriziet ar mennoz da soñjal e vefe tu da brederiañ an traoù er-maez an doare-disparti tu-kleiz/tu dehou : pep hini zo dre ret a du-gleiz pe a du-dehou, ha pep hini a lavar bezañ er-maez an doare disparti-se zo, dre ret ivez, a du-dehou (ar pezh a zo gwir alies, ret eo hen anzav). Ret eo koulskoude sellout un tamm tostoch mard eo e gwirionez an doare-disparti tu kleiz/tu dehou an hini nemetañ e cheller eztaoliñ. Hennezh zo e gwirionez disoch, war dachenn ar vuhez bolitikel, hollvedeladur hag hollegadur ar prederioù. E-pad ma oa muioch-mui peurunvanet ar pobloù e-keñver o doareoù-buhez hag o doareoù-preder, e oa ivez peurunvanet o doareoù den em zispartiañ e-keñver o chudennoù politikel, o-unan heñvelaet. A-hed ar wech, ha war holl gevandirioù ar bed, ez eus bet strolladoù disheñvel e pep bro, savet evit respont, gant doareoù disheñvel, da gudennoù o chevredigezh hag o amzer. Ar strolladoù pe doareoù disheñvel da welout an traoù a oa e bro ar Getchuaed en amzer an Impalaerezh Inka ne oant ket an hevelep re eget ar re a oa e bro ar Wolofed e fin an XIXe kantved, ha ne oant ket o-unan an hevelep re eget ar re a oa e Tibet war-dro 1930...Hiziv an deiz, tra ma ev an holl dud war an douar Coca Cola, pe zebr boued e ti MacDonald, ma vefe e New York, e Pekin pe e Lima, pe choazh tra ma vez gwisket an holl dud gant an hevelep gizioù dilhad (Nike da skouer...), tra m o deus an hevelep doare-bevañ, daoust dan diforchioù-peadra, un doare-bevañ kornogelaet (e gwirionez, kement reuzidi eo pobloù Kornog Europa eus ar chornogeladur-se, o-unan o deus kollet o hevelebiezh wirion), ez eus en holl vroioù strolladoù sokialour, kristen-demokrat, frankizour, a du-kleiz pellañ, a du-dehou-pellañ...Bezañ ur vro wir a vefe kaout an holl strolladoù-se, evel ar re all. Neo ket termenet an hevelebiezh eviti hech-unan, hervez hech elfennoù dezhi, met hervez hech endro, an diavaez... Setu ar pezh a fell da vern tud an Emsav, evit diskouez memaint evel ar re vras…, pe choazh peogwir, o vezañ m emaint o-unan peurunvanet, nint ket barrek da brederiañ o-unan, er-maez an doareoù a oa sanket en o spered gant nerzhioù an hollvedeladur.    Adkavout hon hevelebiezh eo hor stourm. Ret eo neuze kregiñ da brederiañ hervez hor chudennoù, hervez hor bro hag hon amzer. An dra-se ne dalvez ket kement ha nachañ pe glask da guzhat ar chudennoù e anv an emglev hollek. Met mard eo ret en em zispartiañ, ret eo hen ober war zezverkoù o klotañ ouzh hor chudennoù deomp, da lavarout eo war ziazezoù nevez, disheñvel diouzh hini kozh tu-kleiz/tu dehou. En ur geñveriañ an doare-disparti kozh-se gant ar peanaennoù  eztaolet ganeomp (ar brezhoneg da vezañ implijet nemetañ e frammoù uhelañ ar gevredigezh, aozadur politikel o klotañ ouzh gwirionez kenelel ar pobloù, nach an hollvedeladur) e welimp ne genglotont ket etrezo: petra ober neuze? Karout gwelloch chom da stourm gant tud ha nint ket a-du gant at mennozioù-se, e-keñver ar yezh, an hevelebiezh hag ar hollvedeladur, da lavarout eo kudennoù gwirion hor bro hag hon amzer, peogwir int ivez a-du gleiz pe a-du dehou, pe kentoch diazezañ ar stourm war zezverkoù nevez,  dreist an doare-disparti tu-kleiz/tu dehou? An eil diskoulm a heuliomp evel-just. Ret eo da bep hini achanomp en em zieubiñ diouzh peurunvanadur an doareoù-preder hag adkavout hor preder deomp-ni, emren, hag adalek an dra-se sevel un emsav e-unan emren diouzh an doareoù da verzout an traoù ha da welout ar bed sanket en hor speredoù gant ar re ez omp sañset stourm en o enep, a-raok da vennout treuzfurmiñ ar gevredigezh ha digabestrañ Breizh a-bezh. An dra-se ne dalvez ket evel-just kement ha bezañ serret ouzh ar  bed diavaez, na nachañ an amprestadennoù. An dra-se a dalvez kement ha dont da vezañ adarre ni hon-unan. 